අතීතයේ අපේ මුතුන් මිත්තන් ද මෑත ඉතිහාසයේ දී නිදහස් සටනේ නායකයන්ද පිළිබිඹු කළ පරිදිම අප සියලු දෙනා ජාති ආගම් හෝ දේශපාලන භේදයකින් තොරව ප්‍රජාතන්ත්‍රවාදී සමාජයක සංවර්ධනයේ ඵල සහ අයිතිවාසිකම් සම ලෙස භුක්ති විඳීය හැකි ඒකීය ශශ්‍රී ලංකාවක් සඳහා කැපව සිටින්නෙමු.අපට ආවේණික සංස්කෘතියේ ස්ථාවර අංගයක් වූ මනුෂ්‍යත්වයට ප්‍රමුඛස්ථානය අත්වන දේශයක් ලෙස ද අප කලාපයේ ආර්ථික කේන්ද්‍රස්ථානයක් ලෙස ද ප්‍රගතියේ ප්‍රදීපස්තම්භයක් ලෙස ද, නව ශ්‍රී ලංකාවක් ගොඩනැඟීීීමට දැඩි විශ්වාසයකින් යුතුව ක්‍රියා කිරීම සඳහා ජනතාවගෙන් සවිමත් වරමක් ලැබී ඇත.මෙම නිදහස සමරන ඓතිහාසික මොහොතේ දී සාමය, ඉවසීම, අන්‍යෝන්‍ය විශ්වාසය සහ සමෘද්ධිය සඳහාත් ආසියාවේ පැරණිතම ප්‍රජාතන්ත්‍රවාදී සමාජය ලෙස අප ජනතාව අගය කරන ප්‍රජාතන්ත්‍රවාදී සම්ප්‍රදායන් උදෙසාත් යළි කැපවෙමු.ඔබට සුබ අනාගතයක්ඔබ සැමට තෙරුවන් සරණයි